open-index/open-wikipedia-markdown huggingface dataset:
கியோதி அருவி

**கியோதி அருவி** (*Keoti Falls*-கெவ்டி என்றும் உச்சரிக்கப்படுகிறது) என்பது இந்தியாவின் மத்தியப் பிரதேச மாநிலத்தில் உள்ள ரேவா மாவட்டத்தில் உள்ளது. இது இந்தியாவின் 24ஆவது மிக உயரமான அருவியாகும்.

## அருவி
ரேவா பீடபூமியிலிருந்து கீழே, தம்சா அல்லது தான்சு ஆற்றின் கிளை ஆறான மகானா ஆற்றில் கியோதி அருவி உள்ளது. இதன் மொத்த உயரம் 98 மீட்டர்கள் (322 ft) ஆகும். உலக அருவி தரவுத்தளம் இந்த நீர்வீழ்ச்சியின் உயரத்தை 130 மீட்டர்கள் (430 ) என்று குறிப்பிடுகிறது. இது ஓர் அடுக்குடன் கூடிய நீர்வீழ்ச்சியாகும்.

கால்வாய் சாய்வில் ஏற்பட்ட இடைவெளியில் நீர் செங்குத்தாக விழுகின்றது. இதனால் நீர்வீழ்ச்சி உருவாகிறது. கியோட்தி அருவி புத்துணர்ச்சி ஏற்படுத்தும் ஒரு முனையத்திற்கு ஓர் எடுத்துக்காட்டு.

## அமைவிடம்
கியோதி அருவி ரேவா மாவட்டத்திலிருந்து 46 கிலோமீட்டர் (29 மைல்) தொலைவில், சிர்மோர் தொகுதிக்கு அருகிலுள்ள கைமூர் மலைத்தொடரின் ஒரு பகுதியான சித்திரகூட மலைகளின் விளிம்பில் அமைந்துள்ளது.

## மேலும் காண்க

* இந்தியாவில் உள்ள நீர்வீழ்ச்சிகளின் பட்டியல்
* உயரத்தின் அடிப்படையில் இந்தியாவில் உள்ள நீர்வீழ்ச்சிகளின் பட்டியல்

## மேற்கோள்கள்

பகுப்பு:மத்தியப் பிரதேச அருவிகள்
ஈரெத்தில் ஈரெத்தில்மலோனேட்டு

**ஈரெத்தில் ஈரெத்தில்மலோனேட்டு** (*Diethyl diethylmalonate*) என்பது C11H20O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டையெத்தில் டையெத்தில்மலோனேட்டு, ஈரெத்தில் 2,2-ஈரெத்தில்மலோனேட்டு என்ற பெயர்களாலும் இதை அடையாளப்படுத்தலாம். பார்பிட்டால் தயாரிப்பில் ஈரெத்தில் ஈரெத்தில்மலோனேட்டு பயன்படுத்தப்படுகிறது.

## பயன்கள்
ஓர் ஈரெத்தில்மலோனேட்டு வழிப்பெறுதியாக இருப்பதால், இது ஒரு வலுவான காரத்தின்  செயல்பாட்டின் கீழ் யூரியாவுடன் இணைந்து பார்பிட்யூரேட்டை உருவாக்குகிறது. இந்த நிகழ்வில் சோடியம் ஈத்தாக்சைடு முன்னிலையில் ஈரெத்தில் ஈரெத்தில்மலோனேட்டு மற்றும் யூரியா ஆகியவை சேர்ந்து பார்பிட்டாலை உருவாக்குகிறது.

:

## மேற்கோள்கள்

பகுப்பு:எத்தில் எசுத்தர்கள்
பகுப்பு:மலோனேட்டு எசுத்தர்கள்
பியூபோர்ட் மக்களவைத் தொகுதி

**பியூபோர்ட் மக்களவைத் தொகுதி** (மலாய்: *Kawasan Persekutuan Beaufort*; ஆங்கிலம்: *Beaufort Federal Constituency*; சீனம்: 保佛联邦选区) என்பது மலேசியா, சபா, உட்பகுதி பிரிவு, கோலா பென்யூ மாவட்டம்; பியூபோர்ட் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (**P177**) ஆகும்.

பியூபோர்ட் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து பியூபோர்ட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## கோலா பென்யூ மாவட்டம்

கோலா பென்யூ மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். கோலா பென்யூ (*Kuala Penyu Town*) நகரம், கோலா பென்யூ மாவட்டத்தின் தலைநகரம் ஆகும்.  சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.

கோலா பென்யூ மாவட்டத்தில் டூசுன் பழங்குடியினர் மிகுதியாக வாழ்கின்றனர். கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் கடற்கரை; சாவாங்கான் கடற்கரை; சுங்கை லபுவான் நீர் முகப்பு போன்ற கடற்கரைகளைக் குறிப்பிட்டுச் சொல்லலாம். 

கோலா பென்யூ நகரின் மையத்தில் ஓடும் சுங்கை லபுவான் நதியின் பெயரில் இருந்து சுங்கை லபுவான்  முகத்துவாரத்திற்குப் பெயர் பெறப்பட்டது. இந்த மாவட்டத்திற்கு "ஆமை" வடிவத்திலான கற்களில் இருந்து அதன் பெயர் பெறப்பட்டது. மலாய் மொழியில் ’கோலா’ (*Kuala*) என்றால் ஆற்றின் முகத்துவாரம்; ’பென்யூ’ (*Penyu*) என்றால் ஆமை என்று பொருள்படும்.

## பியூபோர்ட் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* பியூபோர்ட் மாவட்டம் 
* பாப்பார் மாவட்டம் 
* மேற்கு கரை பிரிவு
* உட்பகுதி பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
புதுச்சேரி சட்டமன்றத் தேர்தல், 1990

**புதுச்சேரி சட்டமன்றத் தேர்தல், 1990** (*1990 Pondicherry Legislative Assembly election*) என்பது இந்திய ஒன்றிய பகுதியான புதுச்சேரி (அப்போது பாண்டிச்சேரி) சட்டமன்றத்தின் 30 தொகுதிகளுக்கான உறுப்பினர்களைத் தேர்ந்தெடுப்பதற்காகப் பிப்ரவரி 1990-இல் நடைபெற்ற தேர்தல்கள் ஆகும். இந்திய தேசிய காங்கிரசு அதிக மக்கள் வாக்குகளுடன் அதிக இடங்களையும் வென்றது. ஆனால் திராவிட முன்னேற்றக் கழகத்தின் எம். டி. ஆர். ராமச்சந்திரன் புதுச்சேரியின் முதலமைச்சராக நியமிக்கப்பட்டார். இவரது கட்சி இந்திய பொதுவுடமைக் கட்சியுடனும் ஜனதா தளத்துடன் கூட்டணி வைத்திருந்தது.

## முடிவுகள்

## தேர்ந்தெடுக்கப்பட்ட உறுப்பினர்கள்

## மேலும் காண்க

* புதுச்சேரி சட்டமன்ற தொகுதிகளின் பட்டியல்

## மேற்கோள்கள்

## வெளி இணைப்புகள்
* 

பகுப்பு:புதுச்சேரி சட்டமன்றத் தேர்தல்கள்
சோதனை மலை

**சோதனை மலை** (*Mount of Temptation*) என்பது பாலத்தீன நாட்டின் மேற்குக் கரையில் உள்ள எரிக்கோ நகரில் உள்ளது. இது வரலாற்று ரீதியாக ஒரு பண்டைய |மக்கபேயர்  கோட்டையின் தளமாகவும், பண்டைய கிறிஸ்தவ பாரம்பரியத்தின்படி புதிய ஏற்பாட்டில்  மத்தேயு மாற்கு மற்றும் லூக்காவின் நற்செய்திகளில் விவரிக்கப்பட்டுள்ள இயேசுவின் சோதனையின் இடமாக அடையாளப்படுத்துகிறது. அதில் 'மிக உயர்ந்த இடம்' என்று கூறப்படுகிறது. பிசாசு இயேசுவுக்கு உலக அரசுகளைக் கொடுப்பதாகக் கூறி சோதித்தது.

## இவற்றையும் பார்க்க
*எரிக்கோ

## மேற்கோள்கள்

## நூற் பட்டியல்

*.
*.
*.
*.
*.
*.
*.
*.
*.
*.
*
*.
*.
*. 
*
*.
*.
*.
*.
*.
*.
*.
*.
*.
*.

பகுப்பு:இசுரேலில் உள்ள மலைகள்
சொதோம் மலை

[thumb|இஸ்ரேலின் சொதோம் மலையில் உள்ள 'லோத்தின் மனைவி' [பாறை உப்பு தூண்.]]

**சொதோம் மலை** (*Mount Sodom*, ) என்பது இஸ்ரேலில் சாக்கடலின் தென்மேற்குப் பகுதியில் உள்ள ஒரு மலையாகும். இது யூத பாலைவன இயற்கை காப்பகத்தின் ஒரு பகுதியாகும். இம்மலை சொதோம் என்ற புகழ்பெற்ற நகரத்திலிருந்து அதன் பெயரைப் பெற்றது. அதன் அழிவு விவிலியத்தில் ஒரு விடயமாக விபரிக்கப்பட்டுள்ளது.

## இவற்றையும் பார்க்க
* யூதேயப் பாலைவனம்

## உசாத்துணை

பகுப்பு:இசுரேலில் உள்ள மலைகள்
தெற்கத்திய செவ்வலகு இருவாய்ச்சி

**தெற்கத்திய செவ்வலகு இருவாய்ச்சி** (*Southern red-billed hornbill*) என்பது புசெரோடிடே குடும்பத்தைச் சேர்ந்த இருவாய்ச்சி சிற்றினமாகும். இது தென்னாப்பிரிக்காவின் புன்னிலம் மற்றும் உலர்ந்த புதர் நிலங்களைத் தாயகமாகக் கொண்டுள்ளது. இது மேற்கு நமீபியாவின் வறண்ட வனப்பகுதிகளில் உள்ள தமரா செவ்வலகு இருவாய்ச்சி என்ற நெருங்கிய உறவினர் மூலம் மாற்றப்படுகிறது. ஐந்து செவ்வலகு இருவாய்ச்சிகளும் முன்பு ஒத்த இனங்களாகக் கருதப்பட்டன.

## துணையினங்கள்
இது பொதுவாக ஓர் ஒற்றை உயிரலகாக வகைப்படுத்தப்படுகிறது. ஆனால் இரண்டு கூடுதல் துணையினங்கள் முன்மொழியப்பட்டுள்ளன.

* *தோக்குசு ரூபிரோசுட்ரிசு* சுந்தேவால், 1850-ட்ரான்சுவால், தெற்கு போட்சுவானா மற்றும் தெற்கு சிம்பாப்வேயின் புஷ்வெல்ட் பகுதிகள்
* *தோக்குசு ரூபிரோசுட்ரிசு டிஜென்சு* கிளான்சி, 1964-தாழ்வான கிழக்குப் பகுதி
* *தோக்குசு ரூபிரோசுட்ரிசு நாகமிஎன்சிசு* இராபர்ட்சு, 1932-வடக்கு நமீபியா முதல் வடக்கு சிம்பாப்வே வரை

*தோ. ரூ. தேஜென்சு* அளவில் மிகச்சிறியது, ஆனால் *தோ. ரூ. என்காமியென்சிசு* பழுப்பு நிற இறகுகளுடன் மிகவும் தனித்துவமான வால் பட்டைகளுடன் காணப்படும். வேறுபாடுகள் தெளிவாகத் தெரிகின்றது.

## விளக்கம்
இடது|thumb|முதிர்ச்சியடையாத பறவை-''டி. ஆர். ரூபிரோஸ்ட்ரிசு''
பாலினங்கள் ஒத்தவை, ஆனால் ஆண் பறவைகள்  பெண் பறவைகளை விடப் பெரியவை. ஆண் பறவைகள் ஓரளவு நீளமான அலகுகளைக் கொண்டுள்ளன. கீழுதடு கருப்பு நிறத்திலோ அல்லது மாறுபட்டோ காணப்படும். மஞ்சள் கருவிழியினைச் சுற்றி வெளிர் தோலும் (இளஞ்சிவப்பு நிறத்திலிருந்து சாம்பல் நிறம்). இப்பண்பின் மூலம் இது பிற செவ்வலகு இருவாய்ச்சிகளிலிருந்து வேறுபடுகிறது. தொண்டை வெள்ளை நிறத்தில் உள்ளது. மேலும் இறக்கை மறைப்புகள் தெளிவாகக் காணப்படுகின்றன.

## பழக்கங்கள்
இதன் குரல், முடுக்கிவிடப்பட்ட தொடர் குறிப்புகளுடன் உள்ளன, குக் குக்... இந்த இரட்டைக் குறிப்புகள் உச்சத்தில் முடிவடைகிறது. *குக்-வே குக்-வீ*. மற்ற செவ்வலகு இருவாய்ச்சிகளைப் போலல்லாமல், தெற்கு செவ்வலகு இருவாய்ச்சி இறகுகளைக் காட்சிப்படுத்துவதில்லை.

## வரம்பு
தெற்கத்திய செவ்வலகு இருவாய்ச்சி மலாவி மற்றும் சாம்பியா முதல் தெற்கு அங்கோலா, வடகிழக்கு நமீபியா, போட்சுவானா, சிம்பாப்வே, கிழக்கு எசுவாத்தினி மற்றும் வடக்கு தென்னாப்பிரிக்கா (டிரான்ஸ்வால் மற்றும் வடக்கு கே. இசட். என் மாகாணம்) வரை காணப்படுகிறது. இது மொசாம்பிக் மேல் சாம்பேசி பள்ளத்தாக்கில் காணப்படுகிறது, ஆனால் பெரும்பாலும் கிழக்கு தாழ் நிலங்களில் காணப்படுவதில்லை.

## படங்கள்

படிமம்:Red-billed_hornbill_(7827287244).jpg|
படிமம்:Bucerotidae3_Wytsman,_1,_Tockus_rufirostris.jpg|
படிமம்:Tockus_rufirostris_head,_South_Africa.jpg|
படிமம்:Tockus_rufirostris,_Chobe_NP,_Botswana_1.jpg|


## மேற்கோள்கள்

* Kemp, A.C. and W. Delport. 2002. Comments on the status of subspecies in the red-billed hornbill (*Tockus erythrorhynchus*) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
* Delport, W., A.C. Kemp, and J.W.H. Ferguson. 2004. Structure of an African Red-billed Hornbill (*Tockus erythrorhynchus rufirostris* and *T. e. damarensis*) hybrid zone as revealed by morphology, behavior, and breeding biology. Auk 121: 565–586.

பகுப்பு:தெற்கு ஆப்பிரிக்கப் பறவைகள்
பகுப்பு:இருவாச்சிகள்
சிபித்தாங் மக்களவைத் தொகுதி

**சிபித்தாங் மக்களவைத் தொகுதி** (மலாய்: *Kawasan Persekutuan Sipitang*; ஆங்கிலம்: *Sipitang Federal Constituency*; சீனம்: 实必丹联邦选区) என்பது மலேசியா, சபா, உட்பகுதி பிரிவு, சிபித்தாங் மாவட்டம்; பியூபோர்ட் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (**P178**) ஆகும்.

சிபித்தாங் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து சிபித்தாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## சிபித்தாங் மாவட்டம்

சிபித்தாங் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். சிபித்தாங் (*Sipitang Town*) நகரம், சிபித்தாங் மாவட்டத்தின் தலைநகரம் ஆகும்.  சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.

1884-ஆம் ஆண்டு வரையில், சிபித்தாங் மாவட்டம், புரூணை சுல்தானகத்தின் முன்னாள் பிரதேசமாகும். நவம்பர் 5, 1884-இல், சிபித்தாங்; கோலா பென்யூ ஆகிய நிலப் பகுதிகளை பிரித்தானிய வடக்கு போர்னியோ நிறுவனத்திற்கு (*North Borneo Chartered Company*), அப்போதைய புரூணை சுல்தான் விட்டுக் கொடுத்தார்.

### சிபித்தாங் கடற்கரை

புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. லாங் மியோ (*Long Mio*) மற்றும் லாங் பாசியா (*Long Pasia*) எனும் சுற்றுச்சூழல் சுற்றுலா கிராமங்கள் இந்த மாவட்டத்தில் உள்ளன. 

இந்தக் கிராமங்களில் தங்கி ஓய்வு எடுப்பதற்காக சபா, சரவாக் மாநிலங்களில் இருந்து அதிகமானோர் வருகை தருகின்றனர். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு.

## சிபித்தாங் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* பியூபோர்ட் மாவட்டம் 
* பாப்பார் மாவட்டம் 
* மேற்கு கரை பிரிவு
* உட்பகுதி பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
சீசியம் புளோரோ அலுமினேட்டு

**சீசியம் புளோரோ அலுமினேட்டு** (*Caesium fluoroaluminate*) என்பது AlCs2F5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத் தூளாக இச்சேர்மம் காணப்படுகிறது. இதன் உருகுநிலை 429.5 செல்சியசு வெப்பநிலையாகும். சீசியம் புளோரோ அலுமினேட்டு நீரில் கரையாது.

## மேற்கோள்கள்


பகுப்பு:சீசியம் சேர்மங்கள்
பகுப்பு:அலுமினேட்டுகள்
பகுப்பு:புளோரோ மெட்டலேட்டுகள்
பகுப்பு:புளோரோ அணைவுச் சேர்மங்கள்
பொட்டாசியம் அறுபுளோரோ அலுமினேட்டு

**பொட்டாசியம் அறுபுளோரோ அலுமினேட்டு** (*Potassium hexafluoroaluminate*) என்பது K3AlF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கிரையோலைட்டு என்ற கனிமமாக இது இயற்கையில் தோன்றுகிறது. 

## தயாரிப்பு
அதிக வெப்பநிலையில் பொட்டாசியம் ஐதராக்சைடுடன் நீரற்ற ஐதரசன் புளோரைடு மற்றும் அலுமினியம் ஐதராக்சைடு இரண்டின் வினையிலிருந்து பெறப்படும் புளோரோ அலுமினிக்கு அமிலத்துடன் சேர்த்து வினைபுரியச் செய்தால் பொட்டாசியம் அறுபுளோரோ அலுமினேட்டு உருவாகும். வினையைத் தொடர்ந்து வடிகட்டி, உலர்த்தி, உருக்கி மற்றும் நசுக்கி இதைப் பயன்படுத்தலாம். 

:6HF + Al(OH)3 → AlF3·3HF + 3H2O
:AlF3·3HF + 3KOH → K3AlF6 + 3H2O

## இயற்பியல் பண்புகள்
பொட்டாசியம் அறுபுளோரோ அலுமினேட்டு பார்ப்பதற்கு வெள்ளை நிறத்தில் இருந்து வெளிர் சாம்பல் நிறத் தூளாகத் தோன்றுகிறது. இது தண்ணீரில் சிறிது கரைகிறது. 

*I*41/*a*. என்ற இடக்குழுவில் நாற்கோணப் படிகத்திட்டத்தில் நிறமற்ற படிகங்களாக பொட்டாசியம் அறுபுளோரோ அலுமினேட்டு உருவாகிறது.

## பயன்கள்
பொட்டாசியம் அறுபுளோரோ அலுமினேட்டு ஒரு பற்றவைக்கும் முகவராகப் பயன்படுத்தப்படுகிறது.

பூச்சிக்கொல்லிகள் உற்பத்தி, கண்ணாடி பொருட்கள் உற்பத்தி மற்றும் கனிமப் பூச்சு தொழில் ஆகியவற்றிலும் பயன்படுத்தப்படுகிறது. அலுமினியம் தயாரித்தலில் பாக்சைட்டு தாதுவை கரைக்கும் கரைப்பானாகவும் பொட்டாசியம் அறுபுளோரோ அலுமினேட்டு பயன்படுகிறது.

## மேற்கோள்கள்


பகுப்பு:பொட்டாசியம் சேர்மங்கள்
பகுப்பு:அலுமினேட்டுகள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
12வது சினிமா எக்ஸ்பிரஸ் விருதுகள்

**12வது [[சினிமா எக்ஸ்பிரஸ் விருதுகள்]]** (*12th Cinema Express Awards*) என்பது 22 ஏப்ரல் 1992 அன்று வழங்கப்பட்ட திரைப்ப விருதுகளாகும். இந்த விருதுகள் 1991 இல் வெளியான தென்னிந்திய திரைப்படங்களில் இருந்து சிறந்தவைகளைத் தேர்ந்தெடுத்து அளிக்கபட்டன. இவை பிப்ரவரியில் அறிவிக்கப்பட்டன.

## தமிழ்

## தெலுங்கு

## மலையாளம்

## சாலிடேர் எக்சலென்சி விருதுகள்
இந்த துறையில் திரைப்படத் தயாரிப்பாளர்  ஜி. வெங்கடேஸ்வரன், பின்னணிப் பாடகி எஸ். ஜானகி, கலை இயக்குநர் தோட்டா தரணி, சிறப்பு விளைவு கலைஞர் வெங்கி ஆகியோருக்கு சாலிடோர் எக்சலென்சி  விருதுகள் வழங்கப்பட்டன.

## மேற்கோள்கள்

பகுப்பு:சினிமா எக்ஸ்பிரஸ் விருதுகள்
இலித்தியம் அறுபுளோரோ ஆர்சனேட்டு

**இலித்தியம் அறுபுளோரோ ஆர்சனேட்டு** (*Lithium hexafluoroarsenate*) என்பது  LiAsF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
ஆர்சனிக்கு பெண்டாபுளோரைடுடன் நீர்ம ஐதரசன் புளோரைடில் கரைக்கப்பட்ட இலித்தியம் புளோரைடைச் சேர்த்து வினைபுரியச் செய்தால் இலித்தியம் அறுபுளோரோ ஆர்சனேட்டு உருவாகும். 

::LiF + AsF5 -> LiAsF6

## இயற்பியல் பண்புகள்
இலித்தியம் அறுபுளோரோ ஆர்சனேட்டு படிகங்களாக உருவாகிறது. நீர் மற்றும் கரிம கரைப்பான்கள் இரண்டிலும் நன்கு கரைகிறது. Li[AsF6]•H2O என்ற படிகநீரேற்றை இது உருவாக்குகிறது. அதன் படிகங்கள் சாய்சதுரத் திண்ம அமைப்பில் உள்ளன.

## வேதிப் பண்புகள்
இலித்தியம் அறுபுளோரோ ஆர்சனேட்டு வலுவான ஆக்சிசனேற்ற முகவர்கள், ஒடுக்கும்  முகவர்கள், வலுவான அமிலங்கள் மற்றும் காரங்களுடன் தீவிரமாக வினையில் ஈடுபடுகிறது.  சிதைவு ஹைட்ரஜன் புளோரைடு,  இலித்தியம் அறுபுளோரோ ஆர்சனேட்டு சிதைவடைந்தால் ஐதரசன் புளோரைடு, ஆர்சனிக்கு ஆக்சைடுகள் மற்றும் இலித்தியம் ஆக்சைடு ஆகியவற்றை உருவாக்குகிறது.

## பயன்கள்
இலித்தியம்-அயனி மின்கலன்கள் தயாரிப்பில் இலித்தியம் அறுபுளோரோ ஆர்சனேட்டு பயன்படுத்தப்படுகிறது.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:ஆர்சனேட்டுகள்
பகுப்பு:அறுபுளோரைடுகள்
பகுப்பு:புளோரோ மெட்டலேட்டுகள்
மருத்துவச் சிகிச்சை உளவியல்

**மருத்துவச் சிகிச்சை உளவியல்** (*Clinical psychology*) என்பது மனித அறிவியல், நடத்தை அறிவியல், கோட்பாடு மற்றும் மருத்துவ அறிவு ஆகியவற்றின் ஒருங்கிணைப்பு ஆகும். இது உளவியல் அடிப்படையிலான துன்பம் அல்லது உளப் பிறழ்ச்சியைப் புரிந்துகொள்வது, தடுப்பது மற்றும் விடுவிப்பது மற்றும் அகநிலை மன நலம் மற்றும் தனிப்பட்ட வளர்ச்சியை மேம்படுத்துதல் ஆகியவற்றை உள்ளடக்கிறது. அதன் நடைமுறையில் மையமானது உளவியல் மதிப்பீடு, மருத்துவ உருவாக்கம், உளச்சிகிச்சை ஆகியவை ஆகும். இருப்பினும் மருத்துவச் சிகிச்சை உளவியலாளர்கள் ஆராய்ச்சி, கற்பித்தல், ஆலோசனை, தடயவியல் சாட்சியம், நிரல் மேம்பாடு, நிர்வாகம் ஆகியவற்றில் ஈடுபடுகின்றனர். பல நாடுகளில், மருத்துவ உளவியல் என்பது ஒரு ஒழுங்குபடுத்தப்பட்ட மனநலத் தொழில்முறையாக உள்ளது.

## இவற்றையும் பார்க்க
* மருந்தியக்கச் சோதனை
* மருத்துவ உளவியல்

## உசாத்துணை

## வெளி இணைப்புகள்

* American Academy of Clinical Psychology
* American Association for Marriage and Family Therapy 
* American Board of Professional Psychology
* Annual Review of Clinical Psychology 
* APA Society of Clinical Psychology (Division 12)
* Association of State and Provincial Psychology Boards (ASPPB) 
* NAMI: National Alliance on Mental Illness
* National Institute of Mental Health

பகுப்பு:உடல்நலம்
பகுப்பு:உளவியல் பிரிவுகள்
இரா. கோ. கர் மருத்துவக் கல்லூரி மற்றும் மருத்துவமனை

**இரா. கோ. கர் மருத்துவக் கல்லூரி மற்றும் மருத்துவமனை** (**R. G. Kar Medical College and Hospital** , **RGKMCH**) மேற்கு வங்காள மாநிலத்தில் கொல்கத்தாவில் அமைந்துள்ள ஆசியாவின் முதல் தனியார் மருத்துவக் கல்லூரி மற்றும் மருத்துவமனையாகும். இது குடியேற்றக்கால இந்தியாவில் மருத்துவக் கல்வியிலும் சேவைகளிலும் தன்னிறைவு பெறுவதற்காக 1886ஆம் ஆண்டு  நிறுவப்பட்டது. 1916 முதல் 2003 வரை கொல்கத்தா பல்கலைக்கழகத்துடன் இணைக்கப்பட்டிருந்தது; 2003ஆம் ஆண்டிலிருந்து அவ்வாண்டு நிறுவப்பட்டமேற்கு வங்க உடல்நலஞ்சார் அறிவியல் பல்கலைக்கழகத்துடன் இணைக்கப்பட்டது. இக்கல்லூரி தேசிய மருத்துவ ஆணையத்தின் அங்கீகாரம் பெற்ற இருபாலருக்குமான நிறுவனமாகும். 
## வரலாறு
1886இல் கொல்கத்தா மருத்துவப் பள்ளியாக உருப்பெற்ற காலத்தில் இக்கல்லூரிக்கு உடனாய மருத்துவக்கல்லூரி இல்லாதிருந்தது. தற்போதைய பாக்கித்தானின் இலாகூரின் மாயோ மருத்துவமனையுடன் இணைக்கப்பட்டிருந்தது. 1902ஆம் ஆண்டு பள்ளி வளாகத்துடன் இணைந்த மருத்துவமனையுடனான தனக்கான கட்டிடத்திற்கு இடம் பெயர்ந்தது. 1904ஆம் ஆண்டில் *வங்காள மருத்துவர்கள் மற்றும் அறுவை மருத்துவர்களுக்கான தேசிய கல்லூரி*யுடன் இணைந்தது. மேலும் வளர்ச்சி பெற்று பெல்காச்சியா மருத்துவக்கல்லூரி என்ற பெயருடன் 1916இல் இயங்கி வந்தது. 1918 முதல் 1948 வரை அப்போதைய வங்காள ஆளுநர் கார்மைக்கேலை பெருமைப்படுத்தும் விதமாக இக்கல்லூரி கார்மைக்கேல் மருத்துவக் கல்லூரி என பெயரிடப்பட்டது. இதன் உருவாக்கத்திற்கு முதன்மைக் காரணமாக இருந்த  **மருத்துவர் இராதா கோபிந்த கர்** நினைவாக இந்திய விடுதலைக்குப் பிறகு மே 12, 1948 அன்று தற்போதைய பெயர் சூட்டப்பட்டது.  மே 1958 முதல் இக்கல்லூரி மேற்கு வங்க அரசின் ஆளுகைக்குக் கீழ் வந்தது.

### 2024 வன்கலவியும் கொலையும்
ஆகத்து 9, 2024 அன்று  கல்லூரியின் இரண்டாமாண்டு பட்டமேற்படிப்பு  பயிற்சி மருத்துவரின் உயிரற்ற உடல் கல்லூரியின்  கருத்தரங்க அறையில் கண்டெடுக்கப்பட்டது. தொடர்ந்து நடந்த  பிணக் கூறாய்வில் அப்பெண் மருத்துவர் வன்கலவி செய்யப்பட்டு கொலையுண்டது அறியப்பட்டது. இந்நிகழ்வு நாடளாவிய பரவலான போராட்டங்களை ஏற்படுத்தியது. இந்தியாவில் மருத்துவர்களுக்கான பாதுகாப்பு குறித்த கேள்விகளையும் எழுப்பியுள்ளது. 

## மேற்கோள்கள்

## புற இணைப்புகள்

* 

பகுப்பு:1886
பகுப்பு:மேற்கு வங்காளத்திலுள்ள மருத்துவக் கல்லூரிகள்
சகவாசம்

**சகவாசம்**  (*Sahavasa*) என்பது ஒரு சமசுகிருதச் சொல், இதன் பொருள் ஒன்றாக வசிப்பது அல்லது நெருங்கிய தோழமை என்பதாகும். இது ஒரு ஆன்மீக ஒதுங்கு நிலையையோ அல்லது ஒரு குரு அல்லது தலைமையால் நடத்தப்படும் ஒரு கூட்டத்தையும் குறிக்கலாம், இதனால் அவரது பக்தர்கள் அவரது உடனிருப்பை அனுபவிக்க முடியும். இது அவரது உயிருடன் இருக்கும் போது அவருடனிருந்து அளவளாவும் நோக்கத்துடனோ அல்லது அவரை நினைவுகூரும் வகையில் அவரது ஆதரவாளர்கள் சந்திக்கும் ஒரு கூட்டமோ ஆகும்.

## மேலும் காண்க

* ஆசிரமம்
* தரிசனம்

## மேற்கோள்கள்

பகுப்பு:இந்து மெய்யியல் கருத்துருக்கள்
இரானாவ் மக்களவைத் தொகுதி

**இரானாவ் மக்களவைத் தொகுதி** (மலாய்: *Kawasan Persekutuan Ranau*; ஆங்கிலம்: *Ranau Federal Constituency*; சீனம்: 兰瑙国会议席) என்பது மலேசியா, சபா மாநிலத்தின், மேற்கு கரை பிரிவு; சண்டக்கான் பிரிவு} ஆகிய பிரிவுகளில், இரானாவ் மாவட்டம்; பெலுரான் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (**P179**) ஆகும்.

இரானாவ் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து இரானாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## இரானாவ் மாவட்டம்

இரானாவ் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் இரானாவ் நகரம். சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.

இரானாவ் நகரம்ம் கோத்தா கினபாலு மாநகரத்திற்கு கிழக்கே 108 கி.மீ. (67 மைல்); சண்டக்கான் நகரத்திற்கு மேற்கே 227 கி.மீ. (141 மைல்) தொலைவில் உள்ளது. இரானாவ் மாவட்டம் முற்றிலும் நிலத்தால் சூழப்பட்ட மாவட்டம் ஆகும். 

### மேட்டு நில வேளாண்மை

இரானாவ் மாவட்டம்அதன் மலைப்பாங்கான புவியியல் அமைப்பிற்காகப் பெயர் பெற்றது. சபா மாநிலத்தில், இந்த மாவட்டம்தான் அதிகமான மலையகக் காய்கறிகளை உற்பத்தி செய்கிறது. 

கடல் மட்டத்தில் இருந்து 1,176 மீட்டர் உயரத்தில் இருப்பதால், சுற்றுலாத் துறையும்; மேட்டு நில வேளாண்மையும் முக்கிய தொழில்களாக உள்ளன. 2010-ஆம் ஆண்டுகளிலேயே, அதன் சுற்றுலாத் தலங்கள் அரை மில்லியன் சுற்றுலாப் பயணிகளை ஈர்த்துள்ளன.

## இரானாவ் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* பியூபோர்ட் மாவட்டம் 
* பாப்பார் மாவட்டம் 
* மேற்கு கரை பிரிவு
* உட்பகுதி பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
அந்தகன்

***அந்தகன்*** (*Andhagan*) என்பது தியாகராஜன் இயக்கத்தில் *ஸ்டார் மூவிஸ்* தயாரித்த 2024இல் தமிழ் மொழியில் வெளியான அதிரடித் திரைப்படமாகும். இப்படத்தில் சிம்ரன், பிரியா ஆனந்து, கார்த்திக், சமுத்திரக்கனி, ஊர்வசி, யோகி பாபு, கே. எஸ். ரவிக்குமார், வனிதா விஜயகுமார் மற்றும் மனோபாலா ஆகியோருடன் பிரசாந்த் முக்கியக் கதாபாத்திரத்தில் நடித்துள்ளார். இது 2018 ஆம் ஆண்டு இந்தி மொழியில் வெளியான *அந்தாதூன்* என்ற படத்தின் மறு ஆக்கம் ஆகும். பார்வையற்ற இசைக் கலைஞரை கதை பின்தொடர்கிறது. அவனே அறியாமல் ஒரு கொலையில் சிக்கிக் கொள்கிறான்.

கோவிட்-19 பெருந்தொற்று காரணமாக ஏற்பட்ட தயாரிப்பு தாமதங்களைத் தொடர்ந்து *அந்தகன்* 2024 ஆகத்து 9 அன்று திரையரங்குகளில் வெளியிடப்பட்டது. இந்தப் படம் பொதுவாக நேர்மறையான விமர்சனங்களையும் பார்வையாளர்களின் வரவேற்பையும் பெற்றது, சிலர் இது பிரசாந்தின் நீண்ட கால தாமதமான மறுபிரவேசம் என்று கூறினர்.

## கதைச் சுருக்கம்
புதுச்சேரியை சேர்ந்த கிருஷ்ணா ( பிரசாந்த் ) ஒரு வளர்ந்து வரும் பியானோ கலைஞர் ஆவார். அவர் தனது பியானோ திறன்களை மேம்படுத்துவதற்கான ஒரு பரிசோதனையாக தான் பார்வையற்றவராக இருப்பதாக நடிக்கிறார். இவரது திறமையைக் கண்ட கார்த்திக் தனது மனைவி சிமிக்கு ( சிம்ரன் ) கிருஷ்ணாவை அறிமுகப்படுத்த தனது வீட்டிற்கு அழைக்கிறார்.  

கார்த்திக்கின் வீட்டுக்கு வந்த கிருஷ்ணா கார்த்திக்கின் கொலையை பார்க்க நேரிடுகிறது. சிமியின் காதலனான மனோகர் ( சமுத்திரக்கனி ) குளியலறையில் ஒளிந்து கொண்டிருப்பதையும் கிருஷ்ணா காண்கிறார். இதனால் அவருக்கு அடுத்தடுத்து ஏற்படும் பிரச்சனை ஏற்படுகிறது. 

## நடிகர்கள்

## இசை
படத்திற்கு சந்தோஷ் நாராயணன் இசையமைத்துள்ளார். குக்கூ (2014) படத்தில் இவரது இசையால் ஈர்க்கப்பட்ட பின்னர் தியாகராஜன் இவரை இப்படத்திற்கு இசையமைப்பாளராகத் தேர்ந்தெடுத்தார். படத்தின் பாடல் உரிமையை சோனி மியூசிக் இந்தியா நிறுவனம் வாங்கியது. 

## மேற்கோள்கள்

## வெளி இணைப்புகள்
* 

பகுப்பு:2024 தமிழ்த் திரைப்படங்கள்
பகுப்பு:கொலைகள் பற்றிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
சபா ஐக்கிய மக்கள் கட்சி

**சபா ஐக்கிய மக்கள் கட்சி** (ஆங்கிலம்: *United Sabah People's Party*; மலாய்: *Parti Bersatu Rakyat Sabah*) (**PBRS**) என்பது மலேசியாவின் சபா மாநிலத்தில் செயல்பாட்டில் உள்ள ஒரு சிறுபான்மை அரசியல் கட்சியாகும். தற்போது சபா ஐக்கிய மக்கள் கட்சி அதன் தலைவர் ஆர்தர் ஜோசப் குருப் *(Arthur Joseph Kurup)* தலைமையில் உள்ளது. 

இதற்கு முன்னர் 1994 முதல் 2023 வரை, இந்தக் கட்சி அதன் நிறுவனர் மற்றும் அதன் முதல் தலைவரான ஜோசப் குருப் *(Joseph Kurup)* என்பவரால் வழிநடத்தப்பட்டது. இந்தக் கட்சி அதிகாரப்பூர்வமாக 1994 முதல் பாரிசான் நேசனல் (**BN**) கூட்டணியின் ஓர் அங்கமாக உள்ளது. 2018 முதல் 2020 வரையிலான ஒரு குறுகிய காலத்திற்கு பாரிசான் நேசனல் கூட்டணியில் இருந்து விலகி இருந்தது.

## பொது

11 மார்ச் 1994 அன்று, ஐக்கிய சபா கட்சியின் *(United Sabah Party (PBS)* உறுப்பினர்கள் சிலரைக் கொண்டு ஜோசப் குருப் என்பவரால் சபா ஐக்கிய மக்கள் கட்சி உருவாக்கப்பட்டது. 10 சூன் 1994 அன்று, ஆளும் பாரிசான் நேசனல் கூட்டணியில் அங்கம் வகிக்கும் கட்சிகளில் ஒன்றாக இந்தக் கட்சி ஏற்றுக்கொள்ளப்பட்டது.

2018 மலேசிய பொதுத் தேர்தலில் பாரிசான் நேசனல் கூட்டணி வீழ்ச்சி அடைந்ததைத் தொடர்ந்து, அந்தக் கூட்டணியில் இருந்து சபா ஐக்கிய மக்கள் கட்சி வெளியேற முடிவு செய்வதாக அக்கட்சியின் தலைவர் ஜோசப் குருப் கூறினார். பின்னர், புதிய ஆளும் பாக்காத்தான் அரப்பான் *(PH)* கூட்டணியில் சேர விண்ணப்பித்தது. இருப்பினும் அந்த விண்ணப்பம் பின்னர் புறக்கணிக்கப்பட்டது. 

## மலேசிய அரசியல் நெருக்கடி 2020-2022

மார்ச் 2020-இல் ஏற்பட்ட, மலேசிய அரசியல் நெருக்கடி 2020-2022யின் காரணமாக மலேசியாவின் ஆளும் கட்சியாக இருந்த பாக்காத்தான் அரப்பான் கூட்டணி வீழ்ச்சி அடைந்தது. அதைத் தொடர்ந்து, பாரிசான் நேசனல் கூட்டணியில் இந்த சபா ஐக்கிய மக்கள் கட்சி மீண்டும் இணைந்து கொண்டது. அப்போது இருந்து இந்தக் கட்சி பாரிசான் நேசனல் கூட்டணியில் ஓர் உறுப்புக் கட்சியாக இயங்கி வருகிறது.

## மலேசிய மக்களவை

மலேசிய மக்களவையில் இந்தக் கட்சிக்கு ஓர் இடம் மட்டுமே உள்ளது.

## மேலும் காண்க

* சபா அமைச்சரவை
* சபா மாநில சட்டமன்றம்
* 18-அம்ச உடன்படிக்கை
* மலேசிய அவசரகால அறிவிப்பு 2021
* மலேசிய அரசியல் நெருக்கடி 2020-2022

## மேற்கோள்கள்

## வெளி இணைப்புகள்
*Facebook PBRS
*Blog PBRS

பகுப்பு:மலேசிய அரசியல் கட்சிகள்
பாரதீய ஜவான் கிசான் கட்சி

**பாரதிய ஜவான் கிசான் கட்சி** (*Bharatheeya Jawan Kisan Party*) என்பது முன்னாள் படை வீரர்கள் மற்றும் தேசிய படைவீரர் ஒருங்கிணைப்புக் குழு உறுப்பினர்களால் உருவாக்கப்பட்ட ஒரு இந்திய அரசியல் கட்சியாகும்.

மத்திய மற்றும் மாநில அரசுகளின் கொள்கைகளுக்கு எதிராக இக்கட்சி உருவாக்கப்பட்டது. தற்போதைய ஆட்சி அதிகாரத்தில் உள்ள கட்சிகள் மக்கள், விவசாயிகள் மற்றும் ஓய்வு பெற்ற பாதுகாப்பு பணியாளர்களின் நியாயமான கோரிக்கைகளை புறக்கணிக்கிறது என்று கூறுகிறது. கட்சியின் முதல் கூட்டம் 2020 ஜனவரி 1 அன்று கேரளா கண்ணூரில் நடைபெற்றது. இக்கட்சியின் தேசியத் தலைவராக ராமச்சந்திரன் பவிலேரி உள்ளார். சாக்கோ கரிம்பில் தேசிய செயலாளராகவும், தம்பன் கே. ஏ பொருளாளராகவும் உள்ளனர்.

## மேற்கோள்கள்

பகுப்பு:இந்திய அரசியல் கட்சிகள்
மருத்துவ உளவியல்

**மருத்துவ உளவியல்** (*Medical psychology*) என்பது மருத்துவ செயற்பாடுகளுக்கு உளவியல் கொள்கைகளைப் பயன்படுத்துவதாகும். சில சமயங்களில் உடலுக்கும் மனக் கோளாறுகளுக்கும் மருந்துகளைப் பயன்படுத்துவதை இது குறிக்கிறது. மனநல மருந்துகளையும் பிற மருந்துகளை பரிந்துரைக்க ஒரு மருத்துவ உளவியலாளர் உளநோய் மருந்தியலில் குறிப்பிட்ட தகுதியைப் பெற்றிருக்க வேண்டும்.

## இவற்றையும் பார்க்க
* உளநோய் மருத்துவம்
* மருத்துவச் சிகிச்சை உளவியல்
## உசாத்துணை

## வெளி இணைப்புகள்
* https://web.archive.org/web/20100705104932/http://www.health-psych.org/MedPsych.cfm
* https://www.apadivisions.org/division-55  American Psychological Association – Division 55 – Society for Prescribing Psychology
*http://nappp.org/  National Alliance of Professional Psychology Providers
*http://www.amphome.org/ Academy of Medical Psychology
*http://www.abbhp.org/  American Board of Behavioral Health Practice
*http://www.nibhq.org/  National Institute For Behavioral Health Quality
* https://www.apadivisions.org/division-55/councils/training-council  Postdoctoral training programs in clinical psychopharmacology
*https://www.apa.org/ed/graduate/specialize/clinical-psychopharmacology?_ga=2.105171523.1524242252.1640627274-422746752.1639255355 Specialty of clinical psychopharmacology
* https://www.asppb.net/page/PEPExam Psychopharmacology Examination for Psychologists (PEP)
* https://www.apadivisions.org/division-55/publications  Division 55 newsletter "The Tablet"
* http://www.medicalpsychology.nl  Department Medical Psychology Tilburg University The Netherlands

பகுப்பு:பயன்பாட்டு உளவியல்
ஆலோசனை உளவியல்

**ஆலோசனை உளவியல்** (*Counseling psychology*) என்பது ஓரு உளவியல் சிறப்பு ஆகும். இது தொழில்சார் ஆலோசனையை மையமாகக் கொண்டு தொடங்கியது. ஆனால் பின்னர் அதன் முக்கியத்துவத்தை 'சரிசெய்தல் ஆலோசனையாக' நகர்த்தியது. பின்னர் அனைத்து சாதாரண உளவியல் உளச்சிகிச்சைகளுக்குமாக விரிவடைந்தது. ஆலோசனை உளவியலுக்கு திருமணம், குடும்ப ஆலோசனை, மறுவாழ்வு ஆலோசனை, மருத்துவ மனநல ஆலோசனை, கல்வி ஆலோசனை போன்ற பல துணைப்பிரிவுகள் உள்ளன. ஒவ்வொரு அமைப்பிலும், அவை அனைத்தும் ஒரே வழிகாட்டுதல்களைப் பின்பற்ற வேண்டும்.

## இவற்றையும் பார்க்க
* மருத்துவச் சிகிச்சை உளவியல்

## உசாத்துணை

பகுப்பு:பயன்பாட்டு உளவியல்
13வது சினிமா எக்ஸ்பிரஸ் விருதுகள்

**13வது [[சினிமா எக்ஸ்பிரஸ் விருதுகள்]]** (*13th Cinema Express Awards*) என்பது 14 சூன் 1993 அன்று வழங்கப்பட்ட விருதுகளாகும். இந்த விருதுகள் சிறந்த தென்னிந்திய திரைப்படங்களுக்கு வழங்கப்படுவதாகும். இவை 1992 இல் வெளியான திரைப்படங்களுக்கு வழங்கபட்டன. விருதுகள் மார்ச் மாதம் அறிவிக்கப்பட்டன.

## தமிழ்

## தெலுங்கு

## மலையாளம்

## சாலிடேர் எக்சலென்சி விருதுகள்
இந்த துறையில்  திரைப்பட தயாரிப்பாளரும், இயக்குநருமான  ஜி. வி. ஐயருக்கும், பின்னணிப் பாடகர் பி. சுசீலாவுக்கும், கலை இயக்குநர் ஆர். கிருஷ்ணமூர்த்திக்கும்,  படத்தொகுப்பு இரட்டையர்கள் பி. லெனின்- வி. டி. விஜயன் ஆகியோருக்கு வழங்கப்பட்டன.

## மேற்கோள்கள்

பகுப்பு:சினிமா எக்ஸ்பிரஸ் விருதுகள்
இராஜ்நந்த்கான் மக்களவைத் தொகுதி

**இராஜ்நந்த்கான் மக்களவைத் தொகுதி** (*Rajnandgaon Lok Sabha constituency*) என்பது இந்திய மாநிலமான சத்தீசுகரில் உள்ள ஒரு மக்களவை தொகுதி.

## சட்டமன்றப் பிரிவுகள்
இராஜ்நந்த்கான் மக்களவைத் தொகுதி மக்களவைத் தொகுதி பின்வரும் எட்டு சட்டமன்றத் தொகுதிகளை உள்ளடக்கியது.

## நாடாளுமன்ற உறுப்பினர்கள்

* ^ இடைத் தேர்தலைக் குறிக்கிறது

## தேர்தல் முடிவுகள்
### 2024
### 2024

## மேலும் காண்க

* ராஜ்நந்தகான்
* மக்களவை தொகுதிகளின் பட்டியல்

## மேற்கோள்கள்

பகுப்பு:கவர்தா மாவட்டம்
பகுப்பு:ராஜ்நாந்துகாவ் மாவட்டம்
பகுப்பு:சத்தீசுகர் மக்களவைத் தொகுதிகள்
மச்சிவாரா போர்

**மச்சிவாரா போர்** அல்லது **மாச்சிவாடா போர்** (*Battle of Machhiwarra*) முகலாயப் பேரரசிற்கும் சூர் பேரரசிற்கும் இடையே  நடைபெற்றது.

## பின்னணி
இஸ்லாம் ஷா சூரி மரணத்திற்குப் பிறகு, சூர் பேரரசு ஒரு உள்நாட்டுப் போரில் ஈடுபட்டது, அங்கு அரியணைக்கான பல்வேறு போட்டியாளர்கள் மேலாதிக்கத்திற்காக ஒருவருக்கொருவர் போராடினர். நசிருதீன் உமாயூன் காபூலில் இருந்து ஒரு இராணுவத்தை அணிதிரட்டியபோது, சிக்கந்தர் சா சூரி இப்ராஹிம் சா சூரி எதிரான தனது போராட்டத்தில் ஈடுபட்டிருந்தார். இவர் 1555 பிப்ரவரியில் ரோடாசு கோட்டை மற்றும் லாகூர் ஆகிய இடங்களைக் கைப்பற்றினார். இவரது படைகளின் மற்றொரு பிரிவு தீபால்பூர் மற்றும் ஜலந்தரைக் கைப்பற்றியது. இவர்களின் படைப்பிரிவில் ஒன்று சிர்ஹிந்தை நோக்கி முன்னேறியது.

## போர்
சிக்கந்தர் அவர்களைத் தடுக்க நசீப் கான் மற்றும் டார்டார் கான் ஆகியோரின் கீழ் 30,000 பேரைக் கொண்ட படையை அனுப்பினார், ஆனால் அவர்கள் மாச்சிவாடாவில் முகலாய இராணுவத்தால் தோற்கடிக்கப்பட்டனர், இது முகலாயர்களால் ஆக்கிரமிக்கப்பட்ட சிர்ஹிந்துக்கு வழியைத் திறந்தது.

## பின் விளைவு
உமாயூன் சுர் நிலங்களில் தனது படையெடுப்பைத் தொடர்ந்தார், அதைத் தொடர்ந்து சிர்ஹிந்த் போரில் வெற்றி பெற்றதால் உமாயூன் முகலாயப் பேரரசை மீண்டும் நிறுவ முடிந்தது.

## மேற்கோள்கள்

பகுப்பு:Coordinates on Wikidata
பகுப்பு:வரலாறு - குறுங்கட்டுரை
பகுப்பு:போர்கள்
அக்பர்பூர் மக்களவைத் தொகுதி

**அக்பர்பூர் மக்களவைத் தொகுதி** (*Akbarpur Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்த தொகுதி 2008ஆம் ஆண்டில் நடைமுறைக்கு வந்தது.

## சட்டசபை பிரிவுகள்

இந்த சட்டப்பேரவைத் தொகுதிகள் முன்பு முந்தைய பில்கார் மற்றும் கட்டம்பூர் (ப.இ.) நாடாளுமன்றத் தொகுதிகளில் இருந்தன.

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

### 2019

### 2014

 

### 2009

 

## மேலும் காண்க
* கான்பூர் தேஹத் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்
* அக்பர்பூர் மக்களவைத் தேர்தல் முடிவுகள்
பகுப்பு:உத்தரப் பிரதேச மக்களவைத் தொகுதிகள்
இலித்தியம் அறுபுளோரோசிடாணேட்டு

**இலித்தியம் அறுபுளோரோசிடாணேட்டு** (*Lithium hexafluorostannate*) என்பது Li2SnF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
அம்மோனியம் அறுகுளோரோசிடாணேட்டு, இலித்தியம் கார்பனேட்டு மற்றும் புளோரின் வாயு ஆகியவற்றை 400 பாகை செல்சியசு வெப்பநிலையில் வினைபுரியச் செய்து அல்லது ஐதரோபுளோரிக் அமிலத்துடன் இலித்தியம் சிடானேட்டை வினைபுரியச் செய்து இலித்தியம் அறுபுளோரோசிடாணேட்டு சேர்மத்தைத் தயாரிக்கலாம்.

## பண்புகள்
இலித்தியம் அறுபுளோரோசிடாணேட்டு ஒற்றைச்சரிவச்சுப் படிக அமைப்பில் வெள்ளை நிறப் படிகங்களை உருவாக்குகிறது.

ஓர் இருநீரேற்றாகவும் இலித்தியம் அறுபுளோரோசிடாணேட்டு உருவாகிறது.

## மேற்கோள்கள்


பகுப்பு:இலித்தியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:சிடானேட்டுகள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
கெனிங்காவ் மக்களவைத் தொகுதி

**கெனிங்காவ் மக்களவைத் தொகுதி** (மலாய்: *Kawasan Persekutuan Keningau*; ஆங்கிலம்: *Keningau Federal Constituency*; சீனம்: 根地咬联邦选区) என்பது மலேசியா, சபா, உட்பகுதி பிரிவு; கெனிங்காவ் மாவட்டம், தம்புனான் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (**P180**) ஆகும்.

கெனிங்காவ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து கெனிங்காவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## கெனிங்காவ் மாவட்டம்

கெனிங்காவ் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கெனிங்காவ் நகரம். கெனிங்காவு மாவட்டம் 3,533 சதுர கி.மீ. பரப்பளவைக் கொண்டது. இதன் மேற்கில் குரோக்கர் தேசியப் பூங்கா; மற்றும் தென் கிழக்கில் துருஸ்மாடி மலையும் (*Mount Trus Madi*) எல்லைகளாக உள்ளன.

சபா மாநிலத்தின் உட்பகுதி பிரிவு, மாநிலத்தின் தென்மேற்கு பகுதியில்  அமைந்து உள்ளது. சபா மாநிலத்தின் பரப்பளவில் 24.9%; அதாவது 18,298 சதுர கி.மீ.; சபாவின் மொத்த மக்கள் தொகையில் ஏறக்குறைய 14.7% கொண்டு உள்ளது. உட்பகுதி பிரிவில் உள்ள மிகப் பெரிய நகரம் கெனிங்காவ்.

## கெனிங்காவ் நகரம்

கெனிங்காவ் நகரம் என்பது சபா மாநிலத்தின் ஐந்தாவது பெரிய நகரம் ஆகும். மாநிலத் தலைநகர் கோத்தா கினபாலுவில் இருந்து 180 கி.மீ. தொலைவில் அமைந்து இருந்தாலும்; தம்புனான், தெனோம் ஆகிய இரு பெரும் நகரங்களுக்கும் இடையில் இந்த நகரம் அமைந்து உள்ளது. 

கெனிங்காவ் நகரத்தில் முக்கியமாக கடசான், மூருட், சீனர்கள், பஜாவ் மக்கள் வசிக்கின்றனர். செம்பனைத் தோட்டங்களில் கணிசமான அளவிற்கு இந்தோனேசிய மக்கள் பணிபுரிகின்றனர். ஒரு காலத்தில் இலவங்கப்பட்டை மற்றும் வெப்பமண்டல மரங்களுக்கு பெயர் பெற்ற இடமாக விளங்கியது.

## கெனிங்காவ் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* கெனிங்காவ் மாவட்டம் 
* தம்புனான் மாவட்டம் 
* உட்பகுதி பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்
* சரவாக் மக்கள் சீர்திருத்தக் கட்சி

## வெளி இணைப்புகள்

பகுப்பு:சபா நாடாளுமன்றத் தொகுதிகள்
அயோத்தி மக்களவைத் தொகுதி

**பைசாபாத் மக்களவைத் தொகுதி** (*Faizabad Lok Sabha constituency*) என்பது வட இந்திய மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும். இதில் அயோத்தி நகரம் மற்றும் பைசாபாத் நகரம் அடங்கும்.

## சட்டமன்றப் பிரிவுகள்
தற்போது, பைசாபாத் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

 
 

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* 2019 லோக்சபா தேர்தல் முடிவுகள்

பகுப்பு:அயோத்தி மாவட்டம்
பகுப்பு:உத்தரப் பிரதேச மக்களவைத் தொகுதிகள்
பயன்பாட்டு உளவியல்

**பயன்பாட்டு உளவியல்** அல்லது **பிரயோக உளவியல்** (*Applied psychology*) என்பது மனிதன், விலங்கு என்பவற்றின் நடத்தை, அனுபவம் ஆகியவற்றின் நடைமுறை சிக்கல்களைத் தீர்க்க உளவியல் முறைகளையும் அறிவியல் உளவியல் கண்டுபிடிப்புகள் ஆகியவற்றின் பயன்பாடு ஆகும். கல்வி, நிறுவன உளவியல், வணிக மேலாண்மை, சட்டம், நலம், தயாரிப்பு வடிவமைப்பு, பணிச்சூழலியல், நடத்தை உளவியல், உந்துதலின் உளவியல், உளநிலைப் பகுப்பாய்வு, நரம்பியல், மனநோய் சிகிச்சை அறிவியல், மன நலம் ஆகியவை உளவியல் கொள்கைகளின் பயன்பாட்டால் தாக்கத்திற்குட்பட்ட  சில பகுதிகளாகவும் அறிவியல் கண்டுபிடிப்புகளாகவும் உள்ளன. பயன்பாட்டு உளவியலின் சில பகுதிகளாக ஆலோசனை உளவியல், தொழில்துறை மற்றும் நிறுவன உளவியல், பொறியியல் உளவியல், தொழில்சார் சுகாதார உளவியல், சட்ட உளவியல், பாடசாலை உளவியல், விளையாட்டு உளவியல், சமுதாய உளவியல், நரம்புசார் உளவியல், மருத்துவ உளவியல் மற்றும் மருத்துவச் சிகிச்சை உளவியல், பரிணாம உளவியல், மனித காரணிகள், தடயவியல் உளவியல், போக்குவரத்து உளவியல் போன்றன காணப்படுகின்றன.

## இவற்றையும் பார்க்க
* மொழியியல்
* நரம்பணுவியல்
* சமூகப்பணி

## உசாத்துணை

### ஆதாரங்கள்
* Anastasi, Anne. *Fields of Applied Psychology*. Second edition. New York: McGraw-Hill, 1979.  
* Cina, Carol. "Social Science for Whom? A Structural History of Social Psychology." Doctoral dissertation, accepted by the State University of New York at Stony Brook, 1981.
* Donaldson, Stewart I., Dale E. Berger, & Kathy Pezdek (eds.). *Applied Psychology: New Frontiers and Rewarding Careers*. Mahwah, NJ: Lawrence Erlbaum Associates, 2006. 

### நூல் பட்டியல்
* Applied Psychology in Lecturing, John M. Prentice, 1946

## வெளி இணைப்புகள்
* 

* Human Capital Initiative documents from the American Psychological Society (now the Association for Psychological Science)
டெட்ராயீத்தாக்சிமெத்தேன்

**டெட்ராயீத்தாக்சிமெத்தேன்** (*Tetraethoxymethane*) என்பது C9H20O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கருதுகோள் நிலையிலுள்ள ஆர்த்தோகார்போனிக் அமிலம் (C(OH)4)  முழுமையாக எத்திலேற்றம் செய்யப்பட்டால்  முறையாக டெட்ராயீத்தாக்சிமெத்தேன் உருவாகும். (ஆர்த்தோகார்போனிக் அமிலம் எர்லன்மேயர் விதியையும் மீறுகிறது, தனி நிலையில் நிலைப்புத்தன்மையும் அற்றது). டெட்ராயெத்தில் ஆர்த்தோகார்பனேட்டு என்ற பெயராலும் இச்சேர்மம் அழைக்கப்படுகிறது.

## வரலாறு
டெட்ராயீத்தாக்சிமெத்தேன் முதன் முதலில் 1864 ஆம் ஆண்டில் விவரிக்கப்பட்டது.

## தயாரிப்பு
மிகவும் நச்சுத்தன்மை வாய்ந்த முக்குளோரோநைட்ரோமெத்தேனில் இருந்து டெட்ராயீத்தாக்சிமெத்தேன் தயாரிக்கலாம் என புத்தகங்களில் அறியப்படுகிறது. குறிப்பாக 46 அல்லது 49 சதவீதம் முதல் 58% வரை மட்டுமே விளைபொருள் கிடைக்கும் என்றும் கூறப்படுகிறது:

டெட்ராகுளோரோமெத்தேனிலிருந்து தயாரிக்கப்படும் வெளிப்படையான செயற்கை வழி, ஓரினமான  டெட்ராமெத்தாக்சிமெத்தேன் போலவே விரும்பிய பொருளை வழங்காது.

குறைந்த நச்சுத்தன்மை கொண்ட முக்குளோரோ அசிட்டோநைட்ரைல்  (முக்குளோரோநைட்ரோமெத்தேனுடன் ஒப்பிடும்போது) சேர்மத்தில் வினையைத் தொடங்கி, அதிக விளைபொருளைப் (85% வரை). சிக்கலான எதிர்வினைகளைத் தவிர்த்து, ஓர் அமுக்கவடு கலனில் உயர்ந்த வெப்பநிலையில் கார்பன் டைசல்பைடுடன் ஈரால்கைல்வெள்ளீய ஈரால்காக்சைடுகளின் வினையால் தயாரிப்பது ஒரு மாற்று தயாரிப்பு வினையாகும்.

தாலசுயீத்தாக்சைடுடன் உலர் மெத்திலீன் இருகுளோரைடிலுள்ள கார்பன் டை சல்பைடை  வினைபுரியச் செய்து தயாரிப்பது மற்றொரு தயாரிப்பு முறையாகும். 

சோடியம் ஈத்தாக்சைடு, வெள்ளீயன்(IV)குளோரைடு மற்றும் கார்பன் டை சல்பைடு ஆகியவற்றில் இருந்து நேரடியாகத் தயாரிப்பது மிக சமீபத்திய தயாரிப்பு முறையாகும்.
 
## பண்புகள்
டெட்ராயீத்தாக்சிமெத்தேன் தெளிவான, நறுமணம் அல்லது பழ வாசனை கொண்ட நீர்மமாகும்.  குறைந்த பாகுத்தன்மை கொண்டுள்ளது. வலுவான அமிலங்கள் மற்றும் வலுவான காரங்களுடன் சேரும்போது நிலைப்புத்தன்மையை இழக்கிறது.

## பயன்கள்
டெட்ராயீத்தாக்சிமெத்தேன் ஒரு கரைப்பானாகவும், பீனால்கள் மற்றும் கார்பாக்சிலிக் அமிலங்கள் போன்ற கார்பன் ஐதரசன் கொண்ட அமில சேர்மங்களின் ஆல்கைலேற்றத்திற்கும் பயன்படுத்தப்படுகிறது. கூடுதலாக, இது அமின்கள், ஈனால் ஈதர்கள் மற்றும் சல்போனமைடுகளுடன் வினைபுரிகிறது. இதன் மூலம் இருமூலக்கூறு வளைய சேர்மங்களைப் பெறலாம். இவ்வகை ஆர்த்தோகார்பனேட்டுகள்  சில தொழில்துறை பயன்பாடுகளைக் கொண்டுள்ளன.

## மேற்கோள்கள்

பகுப்பு:கார்பனேட்டு எசுத்தர்கள்
பகுப்பு:ஆர்த்தோ எசுத்தர்கள்
பகுப்பு:ஈத்தாக்சி சேர்மங்கள்
இந்தோ சீன வன ஓணான்

**இந்தோ சீன வன ஓணான்** அல்லது ஜெர்டன் வன ஓணான் என பொதுவாக அறியப்படும் *(Calotes jerdoni-கலோட்சு ஜெர்டோனி)*, அகாமிடே சேர்ந்த ஒரு பல்லி சிற்றினமாகும். இந்தச் சிற்றினம் சீனா மற்றும் தெற்காசியாவில் மட்டுமே காணப்படும் அகணிய உயிரி.

## சொற்பிறப்பியல்
*ஜெர்டோனி* என்ற சிற்றினப் பெயர் பிரித்தானிய உயிரியலாளர் தாமசு சி. ஜெர்டனின் நினைவாக இடப்பட்டுள்ளது. பொதுவான பெயர்களில் பச்சை வன ஓணான், பச்சை தோட்டப் பல்லி, இந்தோசீன வனப் பல்லி மற்றும் ஜெர்டனின் வன ஓணான் ஆகியவை அடங்கும்.

## விளக்கம்/அடையாளம்
இடது|thumb|''சி. ஜெர்டோனி''
**உடல் அமைப்பு:** தட்டையான உடலுடன் காணப்படும் இந்த ஓணான் கலோட்டசு மரியா போலக் காணப்படும். முதுகு மற்றும் பக்கவாட்டு செதில்கள் மேல்நோக்கிக் காணப்படும்.

**வண்ணம்:** முதுகுப்புறம் ஆழ்ந்த பச்சை நிறத்துடன் கூடிய மஞ்சள், ஆரஞ்சு அல்லது பழுப்பு நிறப் புள்ளிகளுடன் காணப்படும். ஆனால் பல சந்தர்ப்பங்களில் சில நொடிகளுக்குத் தன் உடலை அடர் பழுப்புநிறமாக மாற்றும் திறனுடையது.

**நீளம்:** இது அதிகபட்சமாக 38.5 செ.மீ. நீளம் வரை வளரக்கூடியது. பொதுவாக இதன் சராசரி நீளம் 32 செ.மீ.

## பரவலும் வாழிடமும்
வங்கதேசம், பூட்டான், சீனா (மே. யுன்னான், ஜிசாங் = திபெத்து) இந்தியா (அசாம் & சில்லாங்கில் உள்ள காசி மலைகள் மற்றும் மியான்மர் ஆகிய பகுதிகளில் காணப்படுகிறது

நிலப்பரப்பு மற்றும் தாவர சூழ் பகுதிகள் உள்ளிட்ட பல வகையான காடுகளில் காணப்படும். அடர்ந்த மற்றும் புதர் நிறைந்த மலைக் காடுகளை விரும்புகிறது. இவை மரமேறுவதில் திறமையானவை. மரங்கள் மற்றும் புதர்களின் மீது வேகமாக நகரும் தன்மையுடையன. இது பகல் நேரத்தில் சுறுசுறுப்பாக உள்ளது.

## உணவு
பூச்சியுண்ணியான இந்தோ சீன வன ஒணான் பெரும்பாலும் பூச்சிகளை உணவாக உட்கொள்கின்றன. ஆனால் சில நேரங்களில் பறவை-முட்டைகள், குஞ்சுகளையும் தவளையும் உண்ணுகின்றன.

## இனப்பெருக்கம்
முட்டையிட்டு இனப்பெருக்க செய்யும் இந்த ஓணானின் இனப்பெருக்கக் காலம் ஏப்ரல் மாதத்தில் தொடங்குகிறது. அப்போது ஆண்களின் நெற்றியில் பிரகாசமான நிறம் உருவாகும். இக்காலத்தில் பெண் ஓணான்களைத் துரத்தத் தொடங்குகிறது. பெண் மென்மையான மண்ணில் ஒரு சிறிய குழியினைத் தோண்டி 23 முட்டைகள் வரையிட்டு அடைகாக்கும்.

## அச்சுறுத்தல்
நஞ்சற்ற இந்த ஓணானால் மனிதருக்கு எவ்வித அச்சுறுத்தலும் இல்லை.

## மேற்கோள்கள்

## மேலும் வாசிக்க
மேலூர், நீலகிரி

**மேலூர்** (*Melur, Nilgiris*) என்பது இந்தியாவின் தமிழ்நாட்டிலுள்ள நீலகிரி மாவட்டத்தில் இருக்கும் குன்னூர் வட்டத்தில் உள்ள ஓர் ஊராட்சி கிராமமாகும். இது உதகமண்டலத்திலிருந்து தெற்கே 14 கி. மீ. தொலைவிலும், குன்னூரிலிருந்து 13 கி. மீ. தொலைவிலும் மாநிலத் தலைநகரான சென்னையிலிருந்து 505 கி. மீ. தூரத்திலும் அமைந்துள்ளது.

## மக்கள்தொகை
மேலூரில் மொத்த மக்கள்தொகை 13,244 ஆகும். இங்குள்ள வீடுகளின் எண்ணிக்கை 3944 ஆகும்.

## மேற்கோள்கள்
எல்லனகள்ளி

**எல்லனகள்ளி** (*Yellanahalli*) என்பது தென்னிந்தியாவில் தமிழ்நாடு மாநிலத்தின் நீலகிரி மாவட்டத்தில் அமைந்துள்ள ஒரு சிறிய நகரம் ஆகும். இது குன்னூருக்கு அப்பால் 10 கி. மீ. தொலைவிலும், குன்னூர்-உதகமண்டலம் தேசிய நெடுஞ்சாலை 67-இல் ஊட்டிக்கு 8 கி. மீ. தொலைவிலும் உள்ளது. பன்னாட்டு அளவில் தரப்படுத்தப்பட்ட 'போனி ஊசிகள்' உற்பத்தியாளர்களான ஊசித் தொழில்கள் இந்தியாவில் இங்குதான் உள்ளது. எல்லனகள்ளி அருகே கேத்தி மற்றும் அருவங்காடு என்ற இரண்டு கிராமங்கள் உள்ளன. கேத்தி பள்ளத்தாக்கு எல்லனகள்ளியின் தென்மேற்கில் அமைந்துள்ளது. மேலும் கோடை மற்றும் குளிர்காலத்தில் ஆண்டு முழுவதும் எந்த உச்சநிலையிலும் வராத காலநிலை காரணமாக தென்னிந்தியாவின் சுவிட்சர்லாந்து என்று இப்பகுதி குறிப்பிடப்படுகிறது.

## மேற்கோள்கள்

பகுப்பு:Coordinates on Wikidata
14வது சினிமா எக்ஸ்பிரஸ் விருதுகள்

**14வது [[சினிமா எக்ஸ்பிரஸ் விருதுகள்]]** (*14th Cinema Express Awards*) என்பது 30, ஏப்ரல், 1994 அன்று வழங்கப்பட்ட விருதுகள் ஆகும். இது 1993 ஆம் ஆண்டு வெளியான தென்னிந்தியத் திரைப்படங்களை கௌரவிக்கும் ஒரு நிகழ்வாகும். இந்த விருதுகள் 12, மார்ச், 1994 அன்று அறிவிக்கபட்டன.

## தமிழ்

## தெலுங்கு

## கன்னடம்

## மலையாளம்

## என்.ஈ.பி.சி குழும விருதுகள்

பகுப்பு:சினிமா எக்ஸ்பிரஸ் விருதுகள்
புதுச்சேரி சட்டமன்றத் தேர்தல், 1985

**புதுச்சேரி சட்டமன்றத் தேர்தல், 1985** (*1985 Pondicherry Legislative Assembly election*) என்பது தற்பொழுது புதுச்சேரி என்றும் முன்னர் பாண்டிச்சேரி என அழைக்கப்பட்ட இந்திய ஒன்றிய பிரதேசமான புதுச்சேரியில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக 1985 மே மாதம் நடைபெற்ற தேர்தல்களாகும். இத்தேர்தலில் இந்திய தேசிய காங்கிரசு அதிக வாக்குகளையும் அதிக இடங்களையும் வென்றது. மேலும் இக்கட்சியினைச் சார்ந்த எம். ஓ. எச். பாரூக் புதுச்சேரியின் முதலமைச்சராகப் பதவிவகித்தார்.

## முடிவுகள்

## தேர்ந்தெடுக்கப்பட்ட உறுப்பினர்கள்

## மேற்கோள்கள்

## வெளி இணைப்புகள்
* 
பகுப்பு:புதுச்சேரி சட்டமன்றத் தேர்தல்கள்
இரும்பு டெட்ராகார்பனைல் ஈரயோடைடு

**இரும்பு டெட்ராகார்பனைல் ஈரயோடைடு** (*Iron tetracarbonyl diiodide*) என்பது FeI2(CO)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இம்மூலக்கூறில் நான்கு கார்பனைல் ஈந்தணைவிகளும் இரண்டு அயோடைடுகளும் உள்ளன. இச்சேர்மம் பெரசு இரும்பின் குறைந்த சுழல் அணைவுச்சேர்மமாகும். எக்சு கதிர்  படிகவியல் மூலம் உறுதிப்படுத்தப்பட்டபடி, இரும்பு டெட்ராகார்பனைல் ஈரயோடைடு ஒரேபக்க முப்பரிமாண வேதியியலைக் கொண்டுள்ளது. மேலும் கருப்பு நிறத்தில் திண்மமாகக் காணப்படும் இச்சேர்மம்  இருகுளோரோமெத்தேனிலும் தொடர்புடைய கரிம கரைப்பான்களிலும்  கரைகிறது. 

## தயாரிப்பு
1940 ஆம் ஆண்டில் ஐபரும் விர்சுங்கும் முதன்முதலில் அறிக்கை செய்த ஒரு செயல்முறையைப் பின்பற்றி, இரும்பு பெண்டாகார்பனைலுடன் மூலக்கூறு அயோடினைச் சேர்த்து வினைபுரியச் செய்து இரும்பு டெட்ராகார்பனைல் ஈரயோடைடு தயாரிக்கப்படுகிறது:

:Fe(CO)5  +  I2  →  FeI2(CO)4  +  CO

இரும்பு டெட்ராகார்பனைல் ஈரயோடைடு ஒன்று அல்லது இரண்டு CO ஈந்தணைவிகளின் இடப்பெயர்ச்சியுடன் பல்வேறு இலூயிசு காரங்களுடன் வினைபுரிகிறது.

## மேற்கோள்கள்


பகுப்பு:கார்பனைல் அணைவுச் சேர்மங்கள்
பகுப்பு:அயோடோ அணைவுச் சேர்மங்கள்
காட்மியம் செலீனேட்டு

**காட்மியம் செலீனேட்டு** (Cadmium selenate) என்பது CdSeO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
காட்மியம் ஆக்சைடுடன் செலீனிக் அமிலத்தைச் சேர்த்து வினைபுரியச் செய்தால் காட்மியம் செலீனேட்டு உருவாகும். விளைபொருளில் ஒற்றை நீரேற்றும் இருநீரேற்றும் சேர்ந்து கலவையாகக் கிடைக்கும்.

:CdO + H2SeO4 → CdSeO4 + H2O

## பண்புகள்
காட்மியம் செலினேட்டு இருநீரேற்று ஒரு நிறமற்ற திண்மப்பொருளாகும். 100 °செல்சியசு வெப்பநிலையில் படிகநீரை வெளியேற்றி காட்மியம் செலினேட்டு ஒற்றைநீரேற்றை உருவாக்குகிறது. ஒற்றைநீரேற்று  P21/c (எண். 14) என்ற இடக்குழுவுடன் ஓற்றைச்சரிவச்சு படிக அமைப்பில் காணப்படுகிறது. இருநீரேற்று Pbca (எண். 61) என்ற இடக்குழுவுடன் செஞ்சாய்சதுரப் படிக அமைப்பில் காணப்படுகிறது.
 
## மேற்கோள்கள்


பகுப்பு:காட்மியம் சேர்மங்கள்
பகுப்பு:செலீனேட்டுகள்
போக்கிலோசெரசு

**போக்கிலோசெரசு** (*Poekilocerus*) என்பது *பைர்கோமார்பிடே* குடும்பத்தைச் சேர்ந்த வெட்டுக்கிளி பேரினமாகும். ஆப்பிரிக்காவின் வடக்குப் பகுதியிலும், தென்மேற்கு மற்றும் தெற்காசியாவின் வறண்ட அல்லது பகுதி வறண்ட பகுதிகளில் இதன் சிற்றினங்கள் காணப்படுகின்றன.

இச்சிற்றினத்தின் முதிர்ச்சியடைந்த உயிரினங்கள் சுமார் 3 முதல் 7 செமீ நீளமுடையன. பொதுவாக ஒரே சிற்றினத்தைச் சேர்ந்த ஆண்களை விடப் பெண் பூச்சிகள் அளவில் பெரியவை. இந்தப் பேரினத்தில் மாறுபட்ட எச்சரிக்கை வண்ணங்களைக் கொண்ட அதிக நச்சு சிற்றினங்கள் உருமறைப்பிற்கு ஏற்ற மந்தமான வண்ணங்களைக் கொண்ட இனங்களும் அடங்கும்.

## சிற்றினங்கள்
*ஆர்த்தோப்டெரா சிற்றினங்கள் கோப்பு* பின்வரும் சிற்றினங்களை *போக்கிலோசெரசு* பேரினத்தின் கீழ் பட்டியலிடுகிறது

# *போக்கிலோசெரசு அரேபிக்கசு* உவரோவ், 1922
# *போக்கிலோசெரசு பபோனிசு* கிளங், 1832 (3 துணையினங்கள்) 
# *போக்கிலோசெரசு கேலோரோபிட்சு* கார்ச், 1888
# *போக்கிலோசெரசு ஜெனிபிளானசு* குப்தா & சந்திரா, 2016
# *போக்கிலோசெரசு பிக்டேட்டசு* (பேப்ரிசியசு, 1775) -**மாதிரி இனம்**

## மேற்கோள்கள்

## வெளி இணைப்புகள்

* 
* 
* இது தொடர்பான தரவுகள்கவிதைக்கல்விவிக்கிப்பீடியாக்களில்

பகுப்பு:கணுக்காலி பேரினங்கள்
சபா தாயக ஒற்றுமை கட்சி

**சபா தாயக ஒற்றுமை கட்சி** (ஆங்கிலம்: *Homeland Solidarity Party Sabah*; மலாய்: *Parti Solidariti Tanah Airku*) (**STAR**) என்பது மலேசியாவின் சபா மாநிலத்தில் உள்ள ஓர் அரசியல் கட்சியாகும். ஜோசப் பைரின் கித்திங்கானின் சகோதரர் ஜெப்ரி கித்திங்கான் என்பவரால் 1 சூலை 2016 அன்று இந்தக் கட்சி நிறுவப்பட்டது.

2016-இல், சபா மாநிலத்தில் நிறுவப்பட்ட ஐக்கிய சபா கூட்டணியின் *(United Sabah Alliance) (USA)* நான்கு உறுப்புக் கட்சிகளில் சபா தாயக ஒற்றுமை கட்சியும் ஒன்றாகும்.

## பொது
அந்தக் காலக் கட்டத்தில் (2016), சபா மாநிலத்தில் நிறுவப்பட்ட **ஐக்கிய சபா கூட்டணி** (United Sabah Alliance) அமைப்பின் இதர கட்சிகள்: 

* சபா ஐக்கிய கூட்டணி - *(United Alliance of Sabah)* (**UAOS**) 2018
* சபா மக்கள் கூட்டணி - *(Gabungan Rakyat Sabah)* (**GRS**) 2020
* சபா காகாசான் மக்கள் கட்சி *(Parti Gagasan Rakyat Sabah)* (**GAGASAN**) 2013
* சபா முற்போக்கு கட்சி *(Sabah Progressive Party)* (**SAPP**)
* ஐக்கிய சபா கட்சி *(United Sabah Party)* (**PBS**)

## வரலாறு
2018 சபா மாநிலத் தேர்தலுக்குப் பிறகு,  சபா தாயக ஒற்றுமை கட்சி பாரிசான் நேசனல் கூட்டணியுடன் இணைந்து சபா மாநில அரசாங்கத்தை அமைத்தது. இருப்பினும், பாரிசான் நேசனல் மாநிலச் சட்டமன்ற உறுப்பினர்கள் பலர் வெளியேறி, சபா பாரம்பரிய கட்சிக்கு *(Parti Warisan Sabah)* தங்கள் ஆதரவை வழங்கியதால், மாநில அரசாங்கம் அதிகாரத்தை இழந்தது. 

பின்னர் பாக்காத்தான் அரப்பான் கூட்டணியின் ஆதரவுடன் பாரிசான் நேசனல் அரசாங்கம் மாற்றப்பட்டது. சபா தாயக ஒற்றுமை கட்சி, பின்னர் சபா மக்கள் கூட்டணியின் *(GRS)* ஒரு பகுதியாக மீண்டும் ஆட்சிக்கு வந்தது.

## சேவை

ஐக்கிய நாடுகள் அவை, யுனெஸ்கோ மூலமாகவும்; மற்றும் அனைத்து வரலாற்று ஆவணங்கள் மூலமாகவும் சபா மக்களின் உரிமைகளை இந்தக் கட்சி தீவிரமாக ஆய்வுகள் செய்து பாதுகாத்து வருகிறது.

## நிலைப்பாடு

2022-ஆம் ஆண்டு, பாக்காத்தான் அரப்பான் கூட்டணியின் தலைமையிலான மத்திய கூட்டணி ஒற்றுமை அரசாங்கத்தை சபா மக்கள் கூட்டணி ஆதரிக்க முடிவு செய்தது. அதனைத் தொடர்ந்து, பெரிக்காத்தான் நேசனல் எதிர்க்கட்சிக் கூட்டணியில் இருந்து டிசம்பர் 5, 2022 அன்று சபா தாயக ஒற்றுமை கட்சி வெளியேறியது. அடுத்தக் கட்டமாக சபா முற்போக்கு கட்சியும் *(Sabah Progressive Party - SAPP)* கட்சியும் பெரிக்காத்தான் நேசனல் எதிர்க்கட்சிக் கூட்டணியில் இருந்து வெளியேறியது.

## தேர்தல் முடிவுகள்
### [[மலேசியப் பொதுத் தேர்தல், 2022|மலேசியப் பொதுத் தேர்தல் 2022]]

## மேலும் காண்க

* சபா அமைச்சரவை
* சபா மாநில சட்டமன்றம்
* 18-அம்ச உடன்படிக்கை
* மலேசிய அவசரகால அறிவிப்பு 2021
* மலேசிய அரசியல் நெருக்கடி 2020-2022

## மேற்கோள்கள்

## வெளி இணைப்புகள்
* 

பகுப்பு:மலேசிய அரசியல் கட்சிகள்
காட்மியம் நைட்ரைடு

**காட்மியம் நைட்ரைடு** (*Cadmium nitride*) என்பது Cd3N2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். காட்மியத்தின் நைட்ரைடு உப்பாக இது வகைப்படுத்தப்படுகிறது.
## தயாரிப்பு
180 பாகை செல்சியசு வெப்பநிலையில் காட்மியம் அமைடு வெப்பச்சிதைவுக்கு உட்பட்டு காட்மியம் நைட்ரைடு உருவாகிறது:

:3Cd(NH2)2 -> Cd3N2 + 4 NH3

210 பாகை செல்சியசு வெப்பநிலையில் காட்மியம் அசைடும் வெப்பச்சிதைவுக்கு உட்பட்டு காட்மியம் நைட்ரைடு உருவாகிறது.

## பண்புகள்
காட்மியம் நைட்ரைடு கருப்பு நிற திடப்பொருளாகும். நீர் மற்றும் காற்றுடன் தொடர்பு கொள்ளும்போது இது சிதைகிறது. நீர்த்த அமிலங்கள் அல்லது காரங்களுடன் வினைபுரியும் போது காட்மியம் நைட்ரைடு வெடிக்கும். மாங்கனீசு(III) ஆக்சைடு கட்டமைப்பின் தலைகீழ் வடிவப் படிகவடிவத்தில் காட்மியம் நைட்ரைடு உள்ளது. இதன் அணிக்கோவை மாறிலி a = 1079 பைக்கோமீட்டர்களாகும்.

## மேற்கோள்கள்


பகுப்பு:காட்மியம் சேர்மங்கள்
பகுப்பு:நைட்ரைடுகள்
3-(முப்புளோரோமெத்தில்)அனிலின்

**3-(முப்புளோரோமெத்தில்)அனிலின்** (*3-(Trifluoromethyl)aniline*) என்பது CF3C6H4NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்டுள்ள மூன்று முப்புளோரோமெத்தில் அனிலின் மாற்றியங்களில் இதுவும் ஒன்றாகும். அரோமாட்டிக்கு அமீன்களாக  வகைப்படுத்தப்படும் இவ்வகைச் சேர்மங்கள் நிறமற்ற நீர்மங்களாகும். இவற்றொடு தொடர்புடைய இருமெத்திலமினோ வழிப்பெறுதிகளும் அறியப்படுகின்றன. 
 
## மேற்கோள்கள்


பகுப்பு:அனிலின்கள்
பகுப்பு:டிரைபுளோரோமெத்தில் சேர்மங்கள்
பகுப்பு:அரோமாட்டிக் சேர்மங்கள்